sukhrobnurali/uzbek-legal-corpus huggingface dataset:
Favqulodda holatlarda Oʻzbekiston telekommunikatsiyalar tarmoqlari va resurslarini markazlashgan holda boshqarishning umumiy qoidalariga oʻzgartirishlar kiritish toʻgʻrisida
(resolution, 2025-08-13)

Oʻzbekiston Respublikasi Prezidentining 2015-yil 4-fevraldagi PF-4702-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida”gi Farmoni hamda Oʻzbekiston Respublikasi Prezidentining 2015-yil 4-fevraldagi PQ-2293-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, Mudofaa vazirligi, Milliy xavfsizlik xizmati, Favqulodda vaziyatlar vazirligi va Ichki ishlar vazirligi qaror qiladi: 1. Oʻzbekiston aloqa va axborotlashtirish agentligi, Oʻzbekiston Respublikasi Mudofaa vazirligi, Milliy xavfsizlik xizmati, Vazirlar Mahkamasining Hukumat aloqasi xizmati, Favqulodda vaziyatlar vazirligi va Ichki ishlar vazirligining 2007-yil 31-oktabrdagi 02-8/3189, 15, 132, 8, 206, 17-son qarori (roʻyxat raqami 1742, 2007-yil 27-noyabr) (Oʻzbekiston Respublikasi qonun hujjatlari toʻplami, 2007-y., 48-49-son, 491-modda) bilan tasdiqlangan Favqulodda holatlarda Oʻzbekiston telekommunikatsiyalar tarmoqlari va resurslarini markazlashgan holda boshqarishning umumiy qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-banddagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi (keyingi oʻrinlarda — Davlat qoʻmitasi deb yuritiladi)” degan soʻzlar “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi (keyingi oʻrinlarda — Vazirlik deb yuritiladi)” degan soʻzlar bilan almashtirilsin. 2. 4-banddagi “Davlat qoʻmitasi” degan soʻzlar “Vazirlik” degan soʻz bilan almashtirilsin. 3. 6-banddagi “Davlat qoʻmitasining” degan soʻzlar “Vazirlikning” degan soʻz bilan almashtirilsin. 4. 8-bandning ikkinchi xatboshisidagi “Davlat qoʻmitasi” degan soʻzlar “Vazirlik” degan soʻz bilan almashtirilsin. 5. 9-banddagi “Davlat qoʻmitasining” degan soʻzlar “Vazirlikning” degan soʻz bilan almashtirilsin. 6. 12-bandning oltinchi xatboshisidagi “Davlat qoʻmitasiga” degan soʻzlar “Vazirlikka” degan soʻz bilan almashtirilsin. 7. 13-bandning ikkinchi xatboshisidagi “Davlat qoʻmitasi” va oltinchi xatboshisidagi “Davlat qoʻmitasining” degan soʻzlar tegishincha “Vazirlik” va “Vazirlikning” degan soʻzlar bilan almashtirilsin. 8. 16-banddagi “Davlat qoʻmitasi” degan soʻzlar “Vazirlik” degan soʻz bilan almashtirilsin.
Oʻzbekiston Respublikasi tijorat banklarida konsalting xizmatlarini tashkil qilish boʻyicha koʻrsatmalarni oʻz kuchini yoʻqotgan deb topish toʻgʻrisida
(resolution, 2015-05-25)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 27-iyundagi 408-son bilan tasdiqlangan Oʻzbekiston Respublikasi tijorat banklarida konsalting xizmatlarini tashkil qilish boʻyicha koʻrsatmalari (roʻyxat raqami 599, 1999-yil 19-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 1999-y., 1-son) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi Nizomga oʻzgartirishlar kiritish haqida
(resolution, 2017-07-03)

Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi tizimida xodimlarni rahbarlik lavozimlariga tayinlash va ulardan ozod qilish masalalarini tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2012-yil 30-dekabrdagi 374-son qarori (Oʻzbekiston Respublikasi QT, 2012-y., 12-son, 94-modda) bilan tasdiqlangan Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga ilovaga muvofiq oʻzgartirishlar kiritilsin. 2. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi bir oy muddatda oʻzining idoraviy normativ-huquqiy hujjatlarini ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 16-bandning beshinchi xatboshi quyidagi tahrirda bayon qilinsin: “Davlat raqobat qoʻmitasi markaziy apparati boʻlinmalari rahbarlarini lavozimga tayinlash va lavozimdan ozod qilish, shuningdek Davlat raqobat qoʻmitasi nomenklaturasiga kiradigan lavozimlarga kadrlar tanlash, ularni joy-joyiga qoʻyish, tayyorlash va qayta tayyorlash”. 2. 17-bandda: birinchi xatboshidagi “tayinlanadi” soʻzi “lavozimga tayinlanadi va lavozimdan ozod qilinadi” soʻzlari bilan almashtirilsin; ikkinchi xatboshidagi “tayinlanadi” soʻzi “lavozimga tayinlanadi va lavozimdan ozod qilinadi” soʻzlari bilan almashtirilsin.
“Bojxona ombori” bojxona rejimi toʻgʻrisidagi nizomga oʻzgartirish va qoʻshimchalar kiritish haqida
(resolution, 2016-04-21)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Vazirlar Mahkamasining 2014-yil 31-dekabrdagi 376-son “Tovarlarni bojxonada elektron shaklda deklaratsiyalash tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2004-yil 20-yanvardagi 01-02/12-3-son qarori (roʻyxat raqami 1318, 2004-yil 27-fevral) (Oʻzbekiston Respublikasi qonun hujjatlari toʻplami, 2004-y., 8-son, 103-modda) bilan tasdiqlangan “Bojxona ombori” bojxona rejimi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-band “bojxona omboriga” degan soʻzlardan keyin “yoki bojxona ombori maqomiga ega boʻlmagan binolar va (yoki) ochiq maydonchalarga” degan soʻzlar bilan toʻldirilsin. 2. 6 va 7-bandlar quyidagi tahrirda bayon etilsin: “6. Bojxona ombori rejimiga joylashtiriladigan tovarlar, mazkur Nizomning 1-ilovasida keltirilgan xususiyatlarni inobatga olgan holda Bojxona yuk deklaratsiyasini toʻldirish tartibi toʻgʻrisidagi yoʻriqnomaga (roʻyxat raqami 834, 1999-yil 3-noyabr) muvofiq elektron yoki bojxona yuk deklaratsiyasining (bundan buyon matnda BYuD deb yuritiladi) belgilangan qogʻoz blankasida yozma shaklda deklaratsiyalanishi lozim. 7. BYuD bilan bojxona organiga quyidagi hujjatlar taqdim etiladi: tovarlarning yuk va tovar kuzatish hujjatlari (yuk xatlari, konosamentlar, spetsifikatsiyalar, hisob-fakturalar, invoyslar); bojxona rasmiylashtiruvi va nazoratini amalga oshirish uchun zarur boʻlgan boshqa hujjatlar (bojxona koʻrigi va qayta ortish dalolatnomalari, ekspertiza xulosalari). Sertifikatlanadigan tovarlarni bojxona omboriga yoki bojxona ombori maqomiga ega boʻlmagan binolar va (yoki) ochiq maydonchalarga joylashtirishda saqlash muddati uchun sertifikat taqdim etilishi talab etilmaydi.”. 3. 10-bandning birinchi va toʻrtinchi xatboshilaridagi “bojxona yuk deklaratsiyasi” degan soʻzlar “BYuD” degan qisqartma bilan almashtirilsin. 4. 24-band “omborda” degan soʻzdan keyin “va bojxona ombori maqomiga ega boʻlmagan binolar va (yoki) ochiq maydonchalarda” degan soʻzlar bilan toʻldirilsin. 5. 35-band quyidagi tahrirda bayon etilsin: “35. Bojxona ombori rejimida saqlanayotgan va bir bojxona omboridan boshqa bojxona omboriga olib oʻtilayotgan tovarlarni bojxona rasmiylashtiruvidan oʻtkazishda yukni yetkazib berish nazorat kitobchasidan foydalaniladi. Tovarlarning bojxona koʻrigi amalga oshirilgandan soʻng va keyinchalik saqlanadigan bojxona omboriga amalda joylashtirilgandan soʻng, ushbu ombor joylashgan hududda faoliyat koʻrsatuvchi bojxona posti xodimi BYuDning 49-katagiga qoʻshimcha ravishda tovarlar joylashtirilgan bojxona omborining litsenziya raqami va sanasini koʻrsatadi.”. 6. Nizomning 1-ilovasidagi “S-ustun. “Joʻnatuvchi/eksport qiluvchi” degan soʻzlar “S-ustun” degan soʻz bilan almashtirilsin.
Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuv darajasini yanada oshirish chora-tadbirlari toʻgʻrisida” 2015-yil 25-martdagi PQ-2325-son qarori)
(resolution, 2022-07-22)

Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuv darajasini yanada oshirish chora-tadbirlari toʻgʻrisida” 2015-yil 25-martdagi PQ-2325-son qaroriga muvofiq Vazirlar Mahkamasi qaror qiladi: 1. “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Oʻzbekiston Respublikasi Qonunining 59-moddasiga muvofiq Oʻzbekiston Respublikasi Davlat-tijorat Xalq banki aksiyadorlarining umumiy yigʻilishida Oʻzbekiston Respublikasi Davlat-tijorat Xalq bankining yangi tahrirdagi ustavi tasdiqlanganligi maʼlumot uchun qabul qilinsin. 2. Oʻzbekiston Respublikasi Davlat-tijorat Xalq banki Ustavni belgilangan tartibda Oʻzbekiston Respublikasi Markaziy bankida qayta roʻyxatdan oʻtkazsin. 3. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining “Oʻzbekiston Respublikasi Davlat-tijorat Xalq bankining yangi tahrirdagi ustavini tasdiqlash toʻgʻrisida” 2008-yil 10-martdagi 39-son qarorining 1-bandi (Oʻzbekiston Respublikasi QT, 2008-y., 2-3-son, 8-modda), shuningdek qarorga 1-ilova. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuvini yanada koʻpaytirish va investitsion faolligini oshirish chora-tadbirlari toʻgʻrisida” 2008-yil 16-oktabrdagi PQ-986-son qarori)” 2008-yil 25-noyabrdagi 256-son qaroriga 1-ilovaning 2-bandi (Oʻzbekiston Respublikasi QT, 2008-y., 11-son, 62-modda).
Toshkent viloyatida tibbiyot mahsulotlarini ishlab chiqarishni yoʻlga qoʻyish chora-tadbirlari toʻgʻrisida
(resolution, 2015-05-18)

Oʻzbekiston Respublikasi Prezidentining 2014-yil 17-noyabrdagi “Oʻzbekiston Respublikasining 2015-yil uchun investitsiya dasturi toʻgʻrisida” PQ-2264-son qarori ijrosini taʼminlash hamda Toshkent viloyatining sanoat salohiyatini yanada oshirish, boʻsh turgan va foydalanilmayotgan davlat mulki obyektlaridan samarali foydalanish, tibbiyotda ishlatishga moʻljallangan mahsulotlarni ishlab chiqarishni yoʻlga qoʻyish hamda yangi ish oʻrinlarini yaratish maqsadida Vazirlar Mahkamasi qaror qiladi: 1. Toshkent viloyati hokimligi, “Oʻzfarmsanoat” DAK va “FAZO-LUXE” masʼuliyati cheklangan jamiyatining Toshkent viloyati, Zangiota tumani, Guliston qishloq fuqarolar yigʻini, Ohangrabo koʻchasi, 21-uy manzilida joylashgan “Yuqumli kasalliklar shifoxonasi” bino va inshootlarini (keyingi oʻrinlarda obyekt deb ataladi) “FAZO-LUXE” masʼuliyati cheklangan jamiyatiga investitsiyaviy va ijtimoiy majburiyatlar qabul qilinishi sharti bilan “nol” xarid qiymati boʻyicha sotish toʻgʻrisidagi taklifiga rozilik berilsin. 2. Belgilab qoʻyilsinki “FAZO-LUXE” masʼuliyati cheklangan jamiyati quyidagi investitsiya va ijtimoiy majburiyatlarni qabul qiladi: obyektga texnologik asbob-uskunalar va xomashyo sotib olish hamda qurilish-montaj ishlarini amalga oshirish shaklida 1,5 yil muddatda kamida 1,6 mln AQSh dollari miqdorida investitsiya kiritish; yiliga kamida 18,0 mln dona tibbiyot mahsulotlari jumladan, tibbiyot paxtasi, doka, bint va boshqa mahsulotlarni ishlab chiqarishni yoʻlga qoʻyish; kamida 110 ta yangi ish oʻrinlari tashkil etish. 3. Oʻzbekiston Respublikasi xususiylashtirish, monopoliyadan chiqarish va raqobatni rivojlantirish Davlat qoʻmitasi: Toshkent viloyati hokimligi va “Oʻzfarmsanoat” DAK bilan birgalikda oʻn kun muddatda obyektni “FAZO-LUXE” masʼuliyati cheklangan jamiyatiga mazkur qarorning 2-bandida belgilangan shartlarda oldi-sotdi shartnomasi tuzilishini hamda qabul qilingan investitsiya va ijtimoiy majburiyatlari bajarilishi yuzasidan monitoring yuritilishini; oldi-sotdi shartnomasi tuzilganidan soʻng belgilangan tartibda “FAZO-LUXE” masʼuliyati cheklangan jamiyatiga obyektga nisbatan mulkiy huquqni tasdiqlovchi davlat orderi (tasarruf etish huquqisiz) berilishi, yaratiladigan yangi ish oʻrinlari investitsiyaviy majburiyatlar bajarilgan deb eʼtirof etilgan paytdan bir yil davomida saqlanishi taʼminlangandan soʻng, belgilangan tartibda obyektni tasarruf etish huquqi berilishini taʼminlasin. 4. Toshkent viloyati hokimligi “Yergeodezkadastr” Davlat qoʻmitasi bilan birgalikda obyektga kadastr hujjatlari rasmiylashtirilishini belgilangan tartibda amalga oshirsin. 5. Vazirlar Mahkamasining “Davlat mulki obyektlaridan kelgusida samarali foydalanish va ularni tasarruf etish boʻyicha qoʻshimcha chora-tadbirlar toʻgʻrisida” 2012-yil 31-maydagi 154-son qarori 2-ilovasining 332-qatori oʻz kuchini yoʻqotgan deb hisoblansin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga oʻzgartirishlar kiritish haqida
(resolution, 2015-05-14)

Oʻzbekiston Respublikasi Prezidentining 2015-yil 4-fevraldagi PF-4702-son “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligini tashkil etish toʻgʻrisida”gi qaroriga muvofiq, Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Moliya vazirligi qaror qiladi: 1. Oʻzbekiston aloqa va axborotlashtirish agentligi hamda Oʻzbekiston Respublikasi Moliya vazirligining 2012-yil 1-fevraldagi 2-yu, 7-son qarori (roʻyxat raqami 2329, 2012-yil 21-fevral) (Oʻzbekiston Respublikasi qonun hujjatlari toʻplami, 2012-y., 8-9-son, 89-modda) bilan tasdiqlangan Mobil aloqa xizmatlarini koʻrsatuvchi yuridik shaxslar (uyali aloqa kompaniyalari) tomonidan abonent raqamidan foydalanganlik uchun toʻlovlarni hisoblash va toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 9-banddagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasiga” degan soʻzlar “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligiga” degan soʻzlar bilan almashtirilsin. 2. 11 va 12-bandlardagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 3. 111-bandning birinchi xatboshisi hamda 15-banddagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 4. 13-banddagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” degan soʻzlar bilan almashtirilsin. 5. Mazkur oʻzgartirishlar Oʻzbekiston Respublikasi Davlat soliq qoʻmitasi bilan kelishilgan.
Umumiy oʻrta taʼlim maktablari bitiruvchilarining shaxsiy hujjatlar yigʻmajildini shakllantirish uchun zarur boʻlgan hujjatlar roʻyxatini tasdiqlash haqida
(resolution, 2018-07-28)

Oʻzbekiston Respublikasining “Taʼlim toʻgʻrisida”gi Qonuni va Oʻzbekiston Respublikasi Vazirlar Mahkamasining 2010-yil 7-iyundagi 109-son “Umumtaʼlim maktablarining 9-sinf bitiruvchilarini akademik litseylar va kasb-hunar kollejlarida oʻqitish bilan qamrab olishni taʼminlash boʻyicha normativ-huquqiy bazani yanada takomillashtirish toʻgʻrisida”gi qaroriga muvofiq Oʻzbekiston Respublikasi Xalq taʼlimi vazirligi hamda Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi qaror qiladi: 1. Umumiy oʻrta taʼlim maktablari bitiruvchilarining shaxsiy hujjatlar yigʻmajildini shakllantirish uchun zarur boʻlgan hujjatlar roʻyxati ilovaga muvofiq tasdiqlansin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Bitiruvchining ota-onasi yoki ularning oʻrnini bosuvchi shaxslarning oʻrta maxsus, kasb-hunar taʼlimi muassasasi direktori nomiga yozgan arizasi; 2. 086-U-shakl boʻyicha tibbiy maʼlumotnoma; 3. Oʻzbekiston Respublikasi fuqarosining biometrik pasporti nusxasi, agar bitiruvchi pasport olmagan boʻlsa, uning tugʻilganlik haqidagi guvohnomasi; 4. Bitiruvchining 3,5 x 4,5 sm hajmdagi 6 dona fotosurati (rangli); 5. Umumtaʼlim fanlari boʻyicha respublika olimpiadalari gʻoliblariga berilgan respublika tashkiliy qoʻmitasining yoʻllanmasi, agar mavjud boʻlsa; 6. Umumiy oʻrta taʼlim toʻgʻrisidagi shahodatnoma; 7. Xalq taʼlimi tizimida oʻtkazilgan psixologik-pedagogik tashxis natijalari (Oʻquvchilarni kasb-hunarga yoʻnaltirish va psixologik-pedagogik Respublika tashxis markazi tavsiyanomasi); 8. Sogʻliqni saqlash vazirligining tibbiy maslahat komissiyalari xulosalari va tavsiyalari, shuningdek Mehnat va aholini ijtimoiy muhofaza qilish bosh boshqarmalarining, tuman (shahar) Bandlikka koʻmaklashish va aholini ijtimoiy muhofaza qilish markazlarining yoʻllanmalari — ixtisoslashtirilgan kasb-hunar kollejlarida taʼlim oluvchi imkoniyatlari cheklangan shaxslar uchun; 9. Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi bosh boshqarmasi yoki viloyat xalq taʼlimi boshqarmasining bitiruvchi akademik litsey yoki kasb-hunar kollejiga jalb etilmaganligini tasdiqlovchi maʼlumotnomasi — ilgari akademik litseylar yoki kasb-hunar kollejlariga jalb etilmagan bitiruvchilar uchun. 10. Mazkur Roʻyxat Oʻzbekiston Respublikasi Sogʻliqni saqlash vazirligi bilan kelishilgan.
Don yetishtiruvchi xoʻjaliklarni sifatli boshoqli don urugʻligi bilan taʼminlash toʻgʻrisidagi nizomga oʻzgartirishlar kiritish haqida
(resolution, 2019-08-05)

Oʻzbekiston Respublikasi Prezidentining 2011-yil 27-sentabrdagi PQ–1621-son “2012-yil hosili uchun kuzgi boshoqli don ekinlarini ekish, navlarni joylashtirish va xarid qilishning tashkiliy chora-tadbirlari toʻgʻrisida”gi qaroriga muvofiq, Oʻzbekiston Respublikasi Qishloq va suv xoʻjaligi vazirligi va Moliya vazirligi qaror qiladi: 1. Oʻzbekiston Respublikasi Qishloq va suv xoʻjaligi vazirligi va Moliya vazirligining 2010-yil 11-maydagi 7 va 42-son qarori (roʻyxat raqami 2130, 2010-yil 6-avgust) (Oʻzbekiston Respublikasi qonun hujjatlari toʻplami, 2010-y., 32-son, 274-modda) bilan tasdiqlangan Don yetishtiruvchi xoʻjaliklarni sifatli boshoqli don urugʻligi bilan taʼminlash toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 11-band quyidagi tahrirda bayon etilsin: “11. Don yetishtiruvchi xoʻjaliklarni ragʻbatlantirish Don va dukkakli don ekinlari ilmiy-tadqiqot instituti va uning filiallariga urugʻchilik hamda boshqa xoʻjaliklardan davlat resursiga xarid qilinadigan urugʻlik don uchun nav ustamalaridan 3 foizgacha ajratish tartibi toʻgʻrisidagi nizomga (roʻyxat raqami 2382, 2012-yil 25-iyul) muvofiq amalga oshiriladi.”. 2. 12-band oʻz kuchini yoʻqotgan deb hisoblansin. 3. Mazkur oʻzgartirishlar Oʻzbekiston Respublikasi Iqtisodiyot vazirligi, “Oʻzdonmahsulot” aksiyadorlik kompaniyasi, Oʻzbekiston qishloq xoʻjaligi ilmiy-ishlab chiqarish markazi va Vazirlar Mahkamasi huzuridagi Davlat don inspeksiyasi bilan kelishilgan.
Oʻzbekiston Respublikasi Milliy sertifikatlashtirish tizimida ishlar va xizmatlarga haq toʻlash qoidalariga oʻzgartirishlar kiritish toʻgʻrisida
(order, 2015-05-12)

Oʻzbekiston Respublikasining 2014-yil 11-dekabrdagi OʻRQ-381-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston davlat standartlashtirish, metrologiya va sertifikatlashtirish agentligi bosh direktorining 2013-yil 18-sentabrdagi 439-son buyrugʻi (roʻyxat raqami 2516, 2013-yil 11-oktabr) (Oʻzbekiston Respublikasi qonun hujjatlari toʻplami, 2013-y., 41-son, 555-modda) bilan tasdiqlangan Oʻzbekiston Respublikasi Milliy sertifikatlashtirish tizimida ishlar va xizmatlarga haq toʻlash qoidalariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-banddagi “Bir turdagi mahsulotlarni sertifikatlashtirish organlari” degan soʻzlar “Mahsulotlarni sertifikatlashtirish organlari” degan soʻzlar bilan almashtirilsin. 2. 4-banddagi “Bir turdagi mahsulotlarni sertifikatlashtirish organlari” degan soʻzlar “Mahsulotlarni sertifikatlashtirish organlari” degan soʻzlar bilan almashtirilsin. 3. 6-banddagi “bir turdagi mahsulotlarni sertifikatlashtirish organlariga” degan soʻzlar “mahsulotlarni sertifikatlashtirish organlariga” degan soʻzlar bilan almashtirilsin. 4. 15-banddagi “bir turdagi mahsulotlarni sertifikatlashtirish organi” degan soʻzlar “mahsulotlarni sertifikatlashtirish organi” degan soʻzlar bilan almashtirilsin. 5. Mazkur oʻzgartirishlar Oʻzbekiston Respublikasi Moliya vazirligi bilan kelishilgan.
Uy-joy-kommunal xizmatlar haqini toʻlash boʻyicha kompensatsiya pul toʻlovlarining mexanizmi toʻgʻrisidagi nizomga oʻzgartirishlar va qoʻshimcha kiritish haqida
(order, 2026-01-20)

Oʻzbekiston Respublikasi Prezidentining 2015-yil 14-apreldagi PF-4715-son “Keksalarni ijtimoiy himoya qilish va moddiy qoʻllab-quvvatlashni yanada kuchaytirish boʻyicha qoʻshimcha chora-tadbirlar toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2010-yil 30-noyabrdagi 102-son buyrugʻi (roʻyxat raqami 2175, 2010-yil 30-dekabr) (Oʻzbekiston Respublikasi qonun hujjatlari toʻplami, 2010-y., 52-son, 531-modda) bilan tasdiqlangan Uy-joy-kommunal xizmatlar haqini toʻlash boʻyicha kompensatsiya pul toʻlovlarining mexanizmi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-band quyidagi tahrirda bayon etilsin: “1. Quyidagilar eng kam ish haqining 45 foizi miqdorida oylik kompensatsiya pul toʻlovlari (keyingi oʻrinlarda — kompensatsiya deb yuritiladi) oluvchilari hisoblanadi: a) 1941 — 1945-yillardagi urush nogironlari va qatnashchilariga tenglashtirilgan shaxslar. Urush nogironlari va qatnashchilariga tenglashtirilgan shaxslar doirasi Oʻzbekiston Respublikasi Vazirlar Mahkamasining 2011-yil 8-sentabrdagi 252-son qarori bilan tasdiqlangan Davlat pensiyalarini tayinlash va toʻlash tartibi toʻgʻrisidagi nizomning 1 va 2-son ilovalarida belgilangan; b) oʻzgalar parvarishiga muhtoj yolgʻiz pensionerlar; v) Sovet Ittifoqi Qahramonlari, Sotsialistik Mehnat Qahramonlari va “Slava” ordenining uchala darajasi bilan mukofotlangan shaxslar; g) fashist konslagerlarining sobiq voyaga yetmagan mahbuslari; d) Leningrad shahri qamali davrida ishlagan fuqarolar; e) koʻrish qobiliyati boʻyicha I guruh nogironlari; j) Chernobil halokati oqibatida jabrlangan fuqarolar; z) yadro poligonlari va boshqa radiatsiya-yadro obyektlarida harbiy xizmatni oʻtagan pensiya yoshidagi shaxslar.”. 2. Quyidagi mazmundagi 11-band bilan toʻldirilsin: “11. 1941 — 1945-yillardagi urush nogironlari va qatnashchilari, ularga tenglashtirilgan shaxslardan tashqari, eng kam ish haqining 50 foizi miqdorida oylik kompensatsiya pul toʻlovlari oluvchilari hisoblanadi.”. 3. 2-banddagi “18” raqami “25” raqami bilan almashtirilsin.